|  |  |  |
| --- | --- | --- |
|  | טקסט לתרגום |  |
| **הוספת כותרת** | **סדנאות סלתא** |  |
| **תת כותרת** | **סל פעילויות לתינוקות, פעוטות ומלוויהם, שמטרתו פיתוח חיזוק קשר ילד-מבוגר, יצירת הזדמנות לזמן משותף איכותי, חיזוק ידע, מודעות ומסוגלות הורית לעידוד התפתחות מיטבית של הילדים. התכנים מסובסדים על ידי העירייה ומופעלים בפריסה עירונית רחבה, על מנת לעודד את כלל תושבי העיר לצרוך פעילויות אלה. הורים מרגישים שהסדנאות בעלות ערך עבורם וכך נתפסות "סדנאות סלתא" כמותג תוכן איכותי.** |  |
| **תיאור הפרויקט** | **חלון ההזדמנויות להתפתחות בגיל הרך** הוא ייחודי ומצומצם. אצל פעוטות, קצב יצירת הקשרים החדשים במוח מדי יום הוא עצום, ואופן הלמידה על העולם לתוכו הם גדלים חשוב לביסוס רווחה רגשית ונפשית. |  |
| **למה לפתח סל תרבות עירוני לגיל הרך?** הביקוש הציבורי לפעילויות המותאמות לגיל הרך הולך וגדל, ואיתו גם ההיצע. ריבוי הפעילויות מבלבל - לתושבים קשה לאתר תוכן המותאם לפעוטות ולא כל הפעילויות איכותיות או מונחות על ידי אנשי מקצוע. בנוסף, חסמים כמו עלות או מרחק מדירים אוכלוסיות שלמות מצריכת פעילויות אלו. |  |
| **כמענה לאתגרים הללו, פיתחנו את "סדנאות סלתא"**: מאגר פעילויות עם "חותמת איכות" מקצועית המותאמות לפעוטות והוריהם, במחיר מסובסד, הפועלות בתוך המרכזים הקהילתיים כך שהן נגישות לכולם. |  |
| **תוכן**: הפעילויות הנבחרות להיכנס למאגר תומכות בתהליכי התפתחות בגיל הרך וכוללות: פעילויות פעילויות פנאי והעשרה, סדנאות לחיזוק קשר הורה-ילד ולבניית קהילת הורים בשכונה.  **מסגרת**: סדנאות סלתא מופעלות על ידי אנשי מקצוע בעלי ידע וניסיון, והן משחקיות (playful) כל סדנא בת 3-6 מפגשים, כך שנוצר תהליך אישי וקבוצתי. במהלך הפעילות מועצם תפקיד המבוגר המלווה: על ידי מתן כלים, העצמת תחושת מסוגלות ומענה לרווחה האישית והנפשית.  **התאמה לקהילה:** רכזות הגיל הרך במרכזים הקהילתיים בוחרות בפעילויות מתוך הסל העירוני, בהתאם למאפיינים, צרכים ורצונות תושבי השכונה. |  |
| **יחידות עירוניות שותפות:** מינהל קהילה תרבות וספורט: מרכזים קהילתים, ספריות ברחבי העיר, אגף תרבות |  |
| **אימפקט** | * **פיתוח איכותי של מיומנויות קריטיות להתפתחות אצל פעוטות וחיזוק קשר ילד-מבוגר** * **שביעות רצון של התושבים** - הסדנאות נתפסות כאיכותיות ובעלות ערך בלמידה וביישום כלים להורות. * **הגברת השימוש בשירותים עירוניים נוספים-** המפגש הקרוב והתהליכי עם הצוות המקצועי מוביל לאיתור צרכים והפנייה למענים עירוניים שונים (כמו שירותי רווחה שונים). * **הגעה לקהל רחב -** בשנת 2023 התקיימו כ-250 סדנאות בשנה (כל אחת מספר מפגשים), בפריסה עירונית. * **אחוז השתתפות גבוה -** ההורים משתפים בשביעות הרצון הגבוהה שלהם מהסדנאות האיכותיות, וכך זו אחר זו הן מתמלאות. |  |
| **מה למדנו בדרך** | * מצאנו ש**סדנאות בנות 3-6 מפגשים** מותאמות למידת הנכונות של התושבים להתחייב והאפשרות לתהליך משמעותי. * משוב מהתושבים העלה ש**פעילויות בתשלום מייצרות מחויבות** גבוהה יותר ונתפסות כ**איכותיות**. * **האיזון בין תפיסה עירונית רחבה לתפיסה מקומית קהילתית** נוצר בחלוקת אחריות נכונה: הגוף העירוני אחראי על בחירת הפעילויות, הכשרת צוות ההדרכה וליווי מקצועי של הרכזות בקהילה, בעוד שרכזות הגיל הרך העובדות במרכזים בשכונות בוחרות את התכנים בהתאם לקהילה, מנהלות את פרסום והנגשת הפעילות לתושבי השכונה. * **גמישות ומקצועיות של צוות ההדרכה** מאפשרים הפעלה של אותה הסדנא במגוון שכונות, על ידי דיוק והתאמה לצרכים המשתנים. * **עדכון תוכן הסדנאות ובחירת מנחים מתאימים** על מנת לשמור על רלוונטיות, איכות ומגוון. |  |
| **כותרת לפני הכפתור של הורדת PDF** | עקרונות לתכנון סדנאות לגילאי לידה-3 |  |
| **תגיות** | גמישות בהתאמה לאוכלוסיות  מרכז קהילתי  משחקיות  קשר הורה-ילד |  |
| **קטגוריות (תל אביב):** | תוכן ושירותים קהילתיים |  |
| **תיאור (תמונות)** | קונטקטקידס (צילום שני לויה) |  |
| קישקושולוגיה (צילום אילן ספירא) |  |