|  |  |  |
| --- | --- | --- |
|  | טקסט לתרגום |  |
| **הוספת כותרת** | **משחקוטו - פעילות משחק משותף להורים ולילדים במרחב הציבורי** |  |
| **תת כותרת** | **פעילות ניידת המופעלת במרחב הציבורי, מעודדת משחק חופשי ויצירתי לילדים ולמלוויהם.** |  |
| **תיאור הפרויקט** | רצינו לשפר את חוויית המשחק של פעוטות ברחבי העיר, על ידי הזדמנויות למשחק open end המתאים לגיל הרך וקרוב לבית. מהר מאוד הבנו שעל מנת להגיע למשתמשים רבים בזמן קצר, דרוש פתרון טקטי - איכותי, נגיש, קל ליישום ובתקציב נמוך. |  |
| פיתחנו ערכת משחקים המאפשרת משחק יצירתי מפתח דמיון, משותף לילדים במגוון גילאים ולבוגרים המלווים אותם. אנו מגיעים עם רכב ה-"משחקוטו" לשטח ציבורי בשכונה, שאינו יעודי לגיל הרך, ומתוכו נפרסת הפעילות כולה (משטח פעילות, חלקי המשחק). הפעילות מונחית על ידי צוות מדריכים ומדריכות, הדוברים את שפות תושבי השכונה (עברית, ערבית, אמהרית), והם מעודדים את המלווים להיות פעילים ומתווכים את האפשרויות המגוונות שערכת המשחק מאפשרת. |  |
| **למה משחק "open-end"?** גינות משחק ייעודיות עם מתקנים נוטות להכתיב צורת משחק מוכרת וקבועה. לעומתן, במשחק פתוח (open ended play) ניתן לשחק בדרכים רבות ויצירתיות. הוא מזמין שימוש בדמיון וההתרחשויות בו חדשות ומפתיעות, גם לילדים וגם למלווין.  השתתפות המלווים הבוגרים היא ממקום אמיתי שרוצה לשחק ולגלות יחד עם הילדים דברים חדשים. |  |
| למלווים ישנו תפקיד חשוב בתיווך המשחק והחוויות של הילדים- רגשות ותחושות העולים מההתנסות, כמו אי-וודאות או חגיגת הצלחה. לכן חיפשנו פעילות המאפשרת חוויית משחק מהנה משותפת, שיכולה להמשיך גם במרחב הביתי. |  |
| **יחידות עירוניות שותפות:** מינהל קהילה, תרבות וספורט |  |
| **מיקום** | גינה ציבורית שאינה גינת משחק קבועה. |  |
| **משך הפעילות** | שעתיים. עונתית. |  |
| **מספר משתתפים** | כ-60 ילדים (ומלוויהם) בכל פעילות |  |
| **מתאים לגילים** | גילי 2-8 בליווי מבוגר |  |
| **רכיבי עלות** | \*פיתוח: תכנון ויצירת הערכה עם ספק תוכן \*הפעלה: מפעילים מקצועיים, ניוד הערכה |  |
| **תחזוקה נדרשת** | \*הכשרת המרחב הציבורי בהיבטי נגישות, בטיחות ונוחות למשתמשים |  |
| **אימפקט** | * **פיתוח מיומנויות רגשיות וקוגניטיביות** באמצעות משחק. * עידוד **משחק משותף** ילד-מבוגר. * **ריבוי מפגשים קהילתיים** והגעה לקהל תושבים שאינו צורך פעילות עירונית באופן תדיר. * **"החייאת" המרחב הציבורי** - יצירת עוגן משמעותי במרחב העירוני, המעודד משחק במקומות חדשים. * **חיזוק קשרי קהילה-עירייה** באמצעות פעילויות ייחודיות המפתחות את הפעוטות, המופעלות על ידי העירייה במרחב השכונתי וללא עלות. |  |
| **מה למדנו בדרך** | * **התאמת פעילות למאפייני הקהילה** - מיפוי צרכים לקהילה ספציפית אפשר לנו לדייק את הפעלת הפעילות בכל קהילה: שיתוף מדריכת הורים מתוך השכונה וצוות הדרכה הדובר את שפות התושבים. * **שימוש באמצעי שיווק קהילתיים** הוביל לנוכחות יפה. * **שיתוף פעולה עם גורמי הביצוע עירוניים בשטח** סנכרון איכותי עם גורמי העיריה הוביל לבחירה מיטבית של מקום ומועד פריסת הפעילות כך שיתאים לתושבים. * **תפעול לוגיסטי מהיר**- בחירה בפעילות קלה לפריקה, תפעול וקיפול. * **תנאי הסביבה מותאמים**- בחרנו מרחבים מרווחים, מוצלים ונעימים לשהייה. |  |
| **תגיות** | גמישות בהתאמה לאוכלוסיות  מרחב ציבורי  משחקיות  קשר הורה-ילד  משחק חופשי |  |
| **קטגוריות (תל אביב):** | תוכן ושירותים קהילתיים |  |