|  |  |  |
| --- | --- | --- |
|  | טקסט לתרגום |  |
| **הוספת כותרת** | **יאפא קוראת** |  |
| **תת כותרת** | **פרויקט עידוד קריאה חדשני ביפו שמטרתו העלאת המודעות לחשיבות הקריאה לילדים בגיל הרך, על ידי שינוי התנהגותי בקרב המטפלים והמלווים של הפעוטות.** |  |
| **תיאור הפרויקט** | מחקר מטעם העירייה העלה שבקהילת דוברי הערבית ביפו מרבית הפעוטות נמצאים בבית עד גיל 3. עם הכניסה לגן העירייה בגיל 3 התברר שאצל רבים מהם קיים עיכוב התפתחותי שפתי משמעותי. בנוסף עלה פער בתפיסת ההורים את התפתחות השפה בגיל הרך: הם אינם מבינים את תפקידם המשמעותי בפיתוח כישורי שפה בגיל הרך ותרומת הקראת ספרים להתפתחות תקינה של השפה. |  |
| מתוך הרצון לצמצם את הפער השפתי, נולד מיזם: "יאפא קוראת - הדרכות קריאה להורים וילדים", שפעולתו ממוקדת בשינוי הרגלי קריאה אצל הורים וילדים, לטווח ארוך. הפרויקט בא לחבר את ההורים והקהילה לחשיבות תהליך רכישת השפה, ולהעצים אותם כבעלי תפקיד קריטי בהתפתחות ילדיהם. חלמנו פרויקט שמיטיב עם הפעוטות באמצעות שינוי בהתנהגות של הוריהם וסביבתם הקרובה, דרך הקראת ספרים והטמעת תרגול יומיומי של השפה. |  |
| **מבנה הפרויקט:**  4 מפגשים קבוצתיים, פעם בשבוע במרכז הקהילתי.  בכל מפגש:  שעת סיפור מודרכת להורים ולילדים  זמן תרגול קריאה משותף  הדרכת הורים קבוצתית ובמקביל פעילות חווייתית לילדים |  |
| **התמקדות בשינוי התנהגותי:**  על מנת לעודד קריאה בקרב משפחות עם פעוטות, בחרנו בכלים לשינוי התנהגותי, הניתנים להערכה. בנינו תהליך המקדם שינוי בהרגלים ובדפוסי פעולה, המוטמעים לטווח הארוך. נעזרנו ביועצים חיצוניים מקצועיים בבניית הפרויקט וביצירת כלים להערכת האפקטיביות שלו. הפרקטיקות העיקריות בהן נעזרנו לעידוד השינוי בהתנהגות ההורים: |  |
| >קבוצת וואטסאפ פעילה ותזכורות (nudjes) כאמצעי לשמירה על רציפות תרגול והטמעת השינוי בין המפגשים.  > **הדרכת הורים שבועית פרקטית** שמציידת אותם בכלים יישומיים לפיתוח שפה בגיל הרך, וכן מרחב לשיתוף והתייעצות.  > חלוקת 2 ספרים תואמי גיל לתרגול קריאה בבית. |  |
| **יחידות עירוניות שותפות:** המישלמה ליפו- אגף קהילה, מנהל חינוך- האגף לגיל הרך מחלקת לידה עד 3, גננות של מעונות ביפו |  |
| **מיקום** | מרכזים קהילתיים וספריות |  |
| **משך הפעילות** | 4 מפגשים שבועיים, כל מפגש שעתיים |  |
| **מספר משתתפים** | 15 משפחות בקבוצה. (הפרויקט בנוי ממספר קבוצות במקביל) |  |
| **מתאים לגילים** | הורים לגיל הרך מהקהילה הערבית ביפו |  |
| **רכיבי עלות** | \* פיתוח התכנית (מיפוי צרכים, תוכן) \* הפעלה- ריכוז התכנית, הדרכת הורים, פעילות מקבילה לילדים \* ספרים לחלוקה \* תמריץ לגנים |  |
| **תחזוקה נדרשת** | \*משובים וקבוצות מיקוד כדי לוודא השפעה |  |
| **אימפקט** | * **עלייה בתדירות ובמשך זמן הקריאה בבית**, כך שאירוע ההקראה נתפס כבעל משמעות ולא רק כ"סיפור לפני השינה". * **מעורבות בני משפחה נוספים** בקריאת ספרים לפעוטות (כמו אבות ואחים גדולים). * שיפור בנגישות לספרים מותאמי גיל ושפה **והגדלת כמות ומגוון הספרים** בבתים. * **גיבוש קהילתי וחשיפה משמעותית של הורים**, בעיקר צעירים וחסרי ניסיון, למידע ותמיכה בנושאי הורות. * הנגשת **שירותים קהילתיים לתושבים שלא נחשפו** קודם לכן, וקידום הצטרפותם לשגרת הפעילויות לגיל הרך מטעם העירייה. |  |
| **מה למדנו בדרך** | * **רישום המשתתפים נעשה בפניה אישית** וקבוצות הורים וילדים חולקו על פי גני ילדים כדי  לשמר קהילתיות ומעמד סוציואקונומי דומה- השפיע על כמות המשתתפים בפרויקט והגדיל את המחויבות וההתמדה, לעומת תכניות אחרות. * **תקשורת שוטפת לאורך הפרויקט (קבוצות וואטסאפ)**- שליחת תזכורות ועידוד (nudjes) לתרגול קריאה בבית הייתה מתודולוגיה מרכזית להטמעת השינוי ההתנהגותי שרצינו להשיג. ההורים העידו שתזכורות אלו הגבירו מוטיבציה וחיזקו תחושת השותפות. * **תפקיד מרכזי לגננות**- מסגרת הגן משמעותית בעידוד ההורים להרשמה והתמדה בפרויקט. רתמנו את הצוות החינוכי בגן לפרויקט, כך שכל גן שקבוצת ההורים בו הראתה מחויבות לפרויקט, זכה בחידוש פינת קריאה בגן. * **שיתוף פעולה עם גורמי מקצוע הוביל לפרויקט המתאים למאפייני וצרכי הקהילה** - לאור ייחודיות ומורכבות הפרויקט ערבנו שותפים ואנשי מקצוע בתחום התפתחות הגיל הרך שליוו את הפרויקט בתכנון, בהנחייה ובניית תהליך הערכה איכותי. |  |
| **תגיות** | גמישות בהתאמה לאוכלוסיות  חברה ערבית  כישורי שפה  צמצום פערים |  |
| **קטגוריות (תל אביב):** | תוכן ושירותים קהילתיים |  |