|  |  |  |
| --- | --- | --- |
|  | טקסט לתרגום | תרגום |
| **הוספת כותרת** | **ארגזי חול** |  |
| **תת כותרת** | **משחק בחול משמעותי להתפתחות פעוטות וילדים ויתרונותיו רבים. אך בשונה ממשחקים אחרים, לרוב משחק בחול אינו מתאפשר במרחב הביתי, כך שהחשיפה אליו תלויה בנוכחותו במרחב הציבורי. בתהליך משותף עם גופי עירייה מגוונים יצאנו בפרויקט שמטרתו להנגיש את המשחק בחול לתושבי העיר, בני ובנות הגיל הרך.** |  |
| **תיאור הפרויקט** | משחק בחול מאפשר מגוון הזדמנויות להתנסויות המעודדות התפתחות פעוטות וילדים. המאפיינים הייחודיים שלו אידאליים למשחק חופשי ומשותף, גירוי הדמיון ומותאם באופן טבעי לטווח גילים רחב: |  |
| * **החול הינו חומר ייחודי הניתן לעיצוב**, מגיב למים, מתגבש ומתפרק בקלות ואינו מתכלה. ניתן למלא איתו כלים שונים או לייצר תבניות השומרות על צורתן. אפשר להטמין בו אובייקטים ולגלות אותם מחדש. * **החול יכול לשאת את משקל הילדים**, הם יכולים להתיישב עליו, להתפלש בו, ללכת בתוכו וגם להתרומם ממצב ישיבה למצב עמידה עליו, מבלי להסתכן בחבלה. * **תומך בהתפתחות מוטורית וביציבה**בכך שפעוטות יכולים לפתח עצמאות גדולה בשהייה עליו, לחוש ישיבה, צעידה או עמידה על מרקם החול המתאים עצמו אליהם אך גם יציב ותומך. * **מרקם החול מאפשר התנסות במגע** ופיתוח תחושות פיזיות ומרקמיות. * **החול אינו משאב מוגבל** ומעודד משחק במקביל או במשותף עם ילדים אחרים או מבוגרים מלווים. * **חד גוניות הצבע והמרקם**מהווים למעשה קרקע פוריה למשחק חופשי ופיתוח יצירתיות ודמיון, ולא מקבעת תפיסות ועמדות (החול יכול להפוך לעוגת שוקולד, מיטה לבובה או כוכב בחלל החיצון). |  |
| מתוך ראיית החשיבות של המשחק במרחב הציבורי וההזדמנויות הייחודיות הטמונות במשחק בחול, היינו חדורי מוטיבציה לאפשר להם במה משמעותית יותר, לצד יצירת מענה לחששות התושבים הנוגעות ללכלוך והיגיינה. נדרשנו לענות על השאלה- **איך להביא את החול לבני ובנות הגיל הרך במרחב הציבורי, ולהצליח לשמור על איכותו ונקיונו**? בתהליך סיעור מוחות ודמיון משותף, **נולד רעיון ארגז החול המתקפל** עשוי העץ. במצבו הפתוח - דפנותיו הופכות לספסל, ובסיום המשחק הוא ניתן לקיפול ונעילה. |  |
| התחלנו בפיילוט סמוך למחסן הגרוטאות של פולה, במסגרתו הצבנו בשדרות בן גוריון 2 ארגזי חול והתבוננו כיצד ציבור התושבים מגיב להם, ובחנו סוגיות שונות של תפעול ואחזקה. התוצאות היו טובות: נוצר שיח הורי חיובי, הייתה התייחסות חיובית בעמוד הפייסבוק של דיגיטף, התצפיות העלו שפעוטות מקדישים זמן רב למשחק בארגז החול ושהוא נוח לשימוש. ההתחברות למחסן הגרוטאות של פולה תמכה בהקשר המשחקי המתאים לבני ובנות הגיל הרך, לאחריות העירייה על המרחב ובטחונו. |  |
| **מפיילוט לצמיחה (Scale)** - לאחר הצלחת הפיילוט החלטנו להתרחב לשכונות נוספות בעיר, ורכשנו ארגזי חול מתקפלים נוספים. את השקת הפרויקט ביצענו באירוע "משחקים בעיר": הצבנו את 20 ארגזי החול החדשים בכיכר רבין לאורך 3 ימי האירוע. כך התקיימה למעשה חשיפה הדרגתית ומתווכת לתושבי העיר של המשחק בארגזי החול העירוניים, במטרה להפיג חששות, לתת "תו איכות" למתקנים ולעודד אותם להתנסות במשחק משותף עם ילדיהם. בסיום האירוע פיזרנו את הארגזים ברחבי העיר, בסמיכות למרכזים הקהילתיים. |  |
| **יחידות עירוניות שותפות:** מינהל קהילה, תרבות וספורט; אגף שפ"ע |  |
| **אימפקט** | * **החול נכנס לפרוגרמה העירונית בתכנון גינות משחקים**והפך להיות יותר נפוץ במרחב הציבורי וחלק מתפיסת האחזקה והתפעול של הגינות. * **הפגת חששות תושבות ותושבי העיר בנוגע למשחק בחול במרחב הציבורי**. |  |
| **מה למדנו בדרך** | * **ארגז חול נייד מהווה פתרון טקטי מצוין**- מענה זול ואיכותי, הניתן להצבה במקומות שונים בעיר ולהחלפה פשוטה במידת הצורך. * **תפעול ותחזוקת הארגזים והחול מהותיים**להצלחת הפרויקט. תחזוקת החול והארגז באחריות אגף שפ"ע, וכוללת הקפדה על איכות ונקיון החול, והחלפתו כשצריך. * **קביעת מיקום ארגזי החול נקבע בסמיכות למרכזים קהילתיים**תמכה בתפיסה כי ארגזי החול באחריות עירונית ובטוחים לשימוש פעוטות. בנוסף, מונה אחראי מטעם המרכז הקהילתי האמון על פתיחת ארגז החול וסגירתו בסוף היום. * **שיתוף פעולה חוצה מינהל איפשר הטמעה של אלמנט משחקי חדש** בצורה בטיחותית וידידותית לשימוש. * **ביצוע פיילוט ממוקד ולמידה ממנו תמך בצמיחה ובהתרחבות** מוצלחת של הרעיון. * **חשיפה הדרגתית ומתווכת תמכה בהפגת חששות התושבים** ותמכה גם היא בשימוש בארגזי החול בפריסה העירונית הרחבה. |  |
| **תגיות** | קשר הורה-ילד  מרחב ציבורי  משחקיות  שינוי טקטי  מרכז קהילתי  משחק חופשי |  |
| **קטגוריות (תל אביב):** | תוכן ושירותים קהילתיים |  |