|  |  |  |
| --- | --- | --- |
|  | טקסט לתרגום |  |
| **הוספת כותרת** | **הדרכת הורים לקהילה החרדית** |  |
| **תת כותרת** | **פיתוח סדרת הדרכות הורים בהתאמה למאפייני קהילה ייחודית: סדנת הורים תהליכית עבור קהילת חסידות גור בשכונת נוה שרת.** |  |
| **תיאור הפרויקט** | במטרה להגיע לקהל הורים מגוון ככל הניתן בפריסה עירונית, ולאור המגבלות שהציבה בפנינו מגיפת הקורונה, ביצענו תהליך מרתק של התאמה ודיוק תכני סלתא להורים מחסידות גור. מרבית סדנאות סלתא מוצעות בתוך המרכזים קהילתיים, ומודרכות על ידי צוות מקצועי, נשי ברובו, של מפעילות ומדריכות מקצועיות בהלימה לתוכן הסדנא. |  |
| בעבודה משותפת של מרחב צפון-מזרח תל אביב-יפו עם אורבן95, ערכנו שינויים בסדנא קיימת על מנת **להתאים אותה ככל האפשר לצרכי ומאפייני קהילת חסידות גור,** וכן למגבלות תקופת הסגרים בקורונה: |  |
| * **הובלת המפגשים** התבצעה על ידי הרב אברהם סגל, דמות מוכרת בקהילה - יועץ חינוכי ומנהל מרכז סגל-כיוונים. טרם הסדנא, התבצעה הכנה משותפת של הרב סגל עם ד"ר דנה שי ממכון SEED (המכללה האקדמית תל אביב-יפו) ואורבן95, במטרה לחבר ולהפיק את המירב מהגישות החינוכיות המיוצגות על ידי בעלי ובעלות המקצוע. * ביצענו **שינוי מתודולוגי** באופן הנחיית הסדנא - במקום רצף מפגשים פרונטלי עם קהל הורים במרכזים קהילתיים, התכנים הוקלטו מראש והושמעו פעם בשבוע בקו הטלפון של תלמוד התורה המקומי. * **נבחרו לסדרה 6 הדרכות בנושאים שונים**, בתיאום עם הרב סגל והיכרותו עם צרכי הקהילה, ביניהם: תקשורת ושיח רגשי, הצבת גבולות וביסוס סמכות. * **פרסום הסדנה** בוצע באמצעות תליית עלונים ברחבי השכונה, בגן, בבית הספר לבנות ובתלמוד התורה. |  |
| **יחידות עירוניות שותפות:** מינהל קהילה, תרבות וספורט, מרחב צפון-מזרח. |  |
| **מיקום** | קו טלפוני |  |
| **משך הפעילות** | כחודשיים וחצי |  |
| **מתאים לגילים** | הורים לילדים בגיל הרך |  |
| **רכיבי עלות** | \* הכשרה מקצועית \* פרסום |  |
| **אימפקט** | * **ניתן מענה ממוקד להורים לפעוטות** בתקופת חוסר וודאות וקושי (סגרים בקורונה). * **נרשמו נתוני האזנה גבוהים**: כ-450 האזנות (השכונה בת 234 משפחות). * במשובי הסיום נמצאה **שביעות רצון גבוהה** של המשתתפים, ועלה **ביקוש להדרכות המשך**. (כלל המשיבים ציינו שימליצו לחבריהם על הסדנה במידה רבה). * 89% מהמשיבים העידו שבמהלך הסדנא רכשו **כלים חדשים וישימים** לשימוש עם ילדיהם, ו-84% העידו ש**מרגישים בטוחים יותר ביכולותיהם כהורים**. * מתוך המשובים עלה ש**ניכרת הפנמה רבה של תכני הלימוד**ע"י ההורים שהשתתפו בהדרכה. |  |
| **מה למדנו בדרך** | * **גורם קהילתי כשותף משמעותי** - העברת הסדנה בשיתוף תשתית קו הטלפון של תלמוד התורה עזר להעביר אותה בצורה המתאימה ביותר לאוכלוסייה, לחזק את מעמדה ולפרסם אותה. * **בחירת מנחה המקובל ומוערך על ידי הקהילה המקומית** תרם לאפקטיביות הסדנא והתאמת השפה, עולם התוכן, רלוונטיות הדוגמאות והחיבור למציאות היומיומית ואתגרי ההורות. נמצא 95% מהמשיבים העידו על  מיומנות גבוהה של המנחה. * **הכנה וליווי מקצועי של המנחה** החיצוני יצרו הלימה בין המסרים של הסדנא לתכני סלתא העירוניים. * חלוקת המשובים בוצעה בעזרת תלמוד התורה על ידי חלוקה ואיסוף מהבתים, אך נמצאה כמסורבלת ולא יעילה דיה. **מומלץ לשקול מישוב טלפוני** על מנת להגדיל את מספר המשיבים. |  |
| **תגיות** | קשר הורה-ילד  צמצום פערים  רווחה הורית  גמישות בהתאמה לאוכלוסיות |  |
| **קטגוריות (תל אביב):** | תוכן ושירותים קהילתיים |  |