|  |  |  |
| --- | --- | --- |
|  | טקסט לתרגום |  |
| **הוספת כותרת** | **גן משפחה** |  |
| **תת כותרת** | **גן ילדים במודל מצומצם הנותן מענה חינוכי, איכותי ומסובסד לפעוטות ממשפחות מוחלשות והוריהם, שאינם משתתפים בקביעות במסגרת אחרת. הגן מציע הזדמנויות התפתחותיות רחבות, ויוצר מרחב בטוח להורים לשיתוף, רכישת כלים ומיומנויות.** |  |
| **תיאור הפרויקט** | במסגרת מחקר אתנוגרפי שערכה עיריית תל אביב-יפו עלה שמעל ל-50% מבני ובנות הגיל הרך ביפו אינם רשומים למסגרת לגיל הרך. הסיבות העיקריות להימנעות מהשתתפות בפעוטונים ובגנים הינם מצב כלכלי ירוד, תפיסה נמוכה של הערך הניתן במרחב החינוכי, הרגל תרבותי, נוכחות סבתא משמעותית המטפלת בפעוט ואידיאולוגיה של חינוך ביתי. |  |
| **תקופת החיים הראשונה מהווה חלון חד פעמי להתפתחות** קוגניטיבית, מוטורית, חברתית ורגשית, והזדמנות לביסוס קשר הורה-ילד מיטיב. שהיית פעוטות בבית מלווה לרוב בזמן מסך ממושך וחשיפה נמוכה לגירויים המעודדים התפתחות. בנוסף, הורים צעירים, ובעיקר אימהות הנוטות להישאר לבדן עם התינוק.ת, עלולות לחוש בדידות, ולחוות קושי בהתמודדות עם אתגרי היומיום הטבעיים. |  |
| **היה ברור שיש כאן הזדמנות להשפיע בנקודת זמן משמעותית,**  על ידי פתיחת מסגרת חינוכית איכותית, מסובסדת, המיועדת לפעוטות ולמבוגרים המטפלים בהם. כך נולד "גן משפחה" - מודל גן ילדים במרכז קהילתי, אליו מגיעים פעמיים בשבוע בימים קבועים ומתקיימת בו פעילות מונחית, מודרכת על ידי מובילת גן מתחום החינוך המועסקת על ידי העירייה (ועוברת הכשרה על ידה). המפגש הישיר עם ההורים מהווה מרחב לשיתוף, התייעצות, רכישת ידע ומיומנויות הנוגעות לטיפול בפעוטות ועידוד התפתחות תקינה. לגן משפחה נבחרו להשתתף משפחות מעוטות יכולת, שנדרשו להתחייב בהשתתפות רציפה לאורך הפעילות. |  |
| הפרויקט משקף שיתוף פעולה אדוק בין מינהלים עירוניים שונים: קהילה, תרבות וספורט (הקצאת מבני הפעילות), חינוך (הצוות החינוכי והכשרתו) והמישלמה ליפו (תקשורת עם התושבים ותכלול שוטף). |  |
| **יחידות עירוניות שותפות:** מינהל קהילה, תרבות וספורט, המישלמה ליפו- אגף קהילה; מינהל חינוך- האגף לגיל הרך, המחלקה ללידה עד 3 |  |
| **מיקום** | מרכזים קהילתיים |  |
| **משך הפעילות** | 3 שעות, פעמיים בשבוע |  |
| **מספר משתתפים** | עד 10 בקבוצה |  |
| **מתאים לגילים** | פעוט + מבוגר מלווה, משפחות מעוטות יכולת שאינן רשומות למסגרת חינוכית אחרת |  |
| **רכיבי עלות** | \*שכר מובילת גן \*ערכות פעילות ותוכן |  |
| **תחזוקה נדרשת** | \*הדרכה למובילת הגן \* ציוד מתאים למרחב |  |
| **אימפקט** | * **חשיפה ושיפור מיומנויות חברתיות**, מאחר ו"גן משפחה" הוא הזדמנות כמעט יחידה של הילדים להיפגש עם בני ובנות גילם. * **תרגול מפגש עם סמכות** - המפגש עם הגננת ונוכחות מבוגרים נוספים עוזרים לתרגל הצבת גבולות והתמודדות עם משמעת (גם להורה וגם לילד.ה). * **כניסה מרוככת למסגרות חינוכיות ותמיכה בתהליך ההיפרדות**. המודל מאפשר להורים ולילדים לחוות את הגן ב"מנה קטנה" המותאמת לצרכיהם ומכינה אותם למסגרת הבאה בהדרגה. * **מענה לצרכים מגוונים של ההורים**: התאווררות ממשימות הבית, הפגת בדידות, מרחב בטוח לשיתוף והתייעצות, תמיכה ולמידה משמעותית. * **"בית ספר להורות"** - המפגש הקבוצתי והאישי עם הגננת מאפשר למידה מתוך התנסות בסיטואציות יומיומיות ומודלינג. * **יישום מיומנויות הוריות התומכים בהתפתחות פעוטות.** אימהות מעידות כי מיישמות את הכלים שרכשו במהלך המפגשים, וכי רואות שיפור בהיבטים התפתחותיים שונים אצל ילדיהן. * **מרחב בטוח לילדים והורים ממשפחות מעורבות** להיחשף לשפה, תרבות נוספת ולמשפחות דומות. |  |
| **מה למדנו בדרך** | * **פעילות מובנית, מוחזקת ועם סדר יום ברור** תומכת בהתפתחות ובלמידה ומהותית לביטחון הילד (וההורים). * **שילוב בין עבודה קבוצתית ופרטנית** מאפשרת להורים השוואה בריאה בין ילדם לאחרים בני גילם, **איתור מוקדם והעלאת מודעות לפערים.** * **איזון בין מחוייבות לגמישות מתאים למאפייני הקהילה,** ומתאפשר בזכות הפעלת המסגרת יומיים בשבוע בלבד, לצד דרישה לעקביות בהגעה. **שמירה על מסגרת קבועה** הכרחי לתהליך משמעותי. * **ההורים צמאים לליווי ותכנים נוספים** - מצאנו ביקוש לתכנים משלימים לגן משפחה: לדוגמא הדרכות הורים וקורס עזרה ראשונה. |  |
| **תגיות** | גמישות בהתאמה לאוכלוסיות  קשר הורה-ילד  צמצום פערים  רווחה הורית  מרכז קהילתי |  |
| **קטגוריות (תל אביב):** | תוכן ושירותים קהילתיים |  |